Bathukamma Song: మంగ్లీ బత...
రాజశేఖర్ హీరోగా నటించిన &lsquo;పీఎస్&zwnj;వీ గరుడవేగ&rsquo; సినిమా అద్భుతంగా ఉందని ప్రముఖ బ్యాడ్మింటన్ ప్లేయర్, తెలుగుతేజం పీవీ సింధు చెప్పారు. సినిమా మొత్తం చాలా ఆసక్తికరంగా ఉందన్నారు. శనివారం ఆమె ఈ సినిమాను వీక్షించారు. సింధు కోసం &lsquo;గరుడవేగ&rsquo; టీం ప్రత్యేక ప్రదర్శనను ఏర్పాటుచేసింది. ఈ షోకి సింధుతోపాటు ఆంధ్రా క్రికెట్ అసోసియేషన్ మాజీ చైర్మన్ చాముండేశ్వరీనాథ్ కూడా హాజరయ్యారు. షో అనంతరం పీవీ సింధు మాట్లాడారు.
&lsquo;సినిమా చాలా బాగుంది. మొదలు నుంచి చివరి వరకు ఎంతో ఆసక్తికరంగా ఉంది. తరవాత ఏం జరగబోతోందనే ఉత్సుకత కనిపించింది. ఇంత మంచి సినిమాను అందించిన రాజశేఖర్ గారితో పాటు మొత్తం టీంకి నా అభినందనలు. ముఖ్యంగా రాజశేఖర్ గారు అద్భుతంగా నటించారు. చాలా బాగా చేశారు. సినిమా కోసం ప్రతి ఒక్కరు ఎంతో బాగా పనిచేశారు. ఈ సినిమా ఆసక్తికరమైన థ్రిల్లర్. పార్ట్-2 కోసం నేను వెయిట్ చేస్తున్నాను&rsquo; అని &lsquo;గరుడవేగ&rsquo; బృందంపై సింధు ప్రశంసల జల్లు కురిపించారు.